### | | | | --- | --- | | | | | --- | | **Byråd** 11. september 2018 Sagsnr. 710-2018-16 Dok.nr. 710-2018-230722 Sagsbehandler DPSVE | | 133.                1. behandling af Budget 2019-22 - Åbent

###

|  |  |
| --- | --- |
| Tidl. politisk behandling | BY 30.01.18, pkt. 7 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage
stilling til budgetforslag 2019-22 og oversende det til 2. behandling. Det
bemærkes, at sagen er tilføjet oplysninger i forhold til Økonomiudvalgets 1.
behandling 4. september 2018.

Budgettet skal vedtages endeligt
inden 15. oktober 2018, og budgetforslaget skal behandles i Byrådet to gange
med mindst tre ugers mellemrum.

Byrådet godkendte 30. januar 2018
budgetprocessen for Budget 2019-22.

Byrådet blev på temamøde 14.
august 2018 præsenteret for det tekniske budgetforslag, som bl.a. bygger på den
økonomiaftale, som blev indgået mellem Regeringen og KL i juni 2018.

Det tekniske budgetforslag udviste
et overskud på den ordinære drift på 114,5 mio. kr. i 2019 faldende til 107,1
mio. kr. i 2022.

Økonomiaftalen mellem KL og
Regeringen indeholder en forøgelse af bloktilskuddet til service og anlæg,
hvilket øger Favrskov Kommunes bloktilskud med ca. 20 mio. kr. i 2019. Hertil
kommer, at økonomiaftalen indeholder et ekstraordinært finansieringstilskud til
kommunerne. Favrskov Kommunes andel heraf udgør 12,5 mio. kr. i 2019.

Byrådets partier drøftede på
budgetseminaret 23. og 24. august 2018 forslag til reduktioner, udvidelser og
anlæg i Budget 2019-22. I drøftelsen indgik det administrative
prioriteringskatalog, politiske forslag samt eksterne forslag fra foreninger
mv.

De politiske forhandlinger om
budgetforslag 2019-22 fortsatte 27. og 28. august 2018. Budgetforslaget er
udarbejdet af Socialdemokraterne, Venstre, Det Konservative Folkeparti,
Socialistisk Folkeparti og Enhedslisten.

30. august 2018 er der afholdt borgmestermøde
i KL-regi, hvor borgmestrene i de 98 kommuner drøftede, hvordan økonomiaftalen
for 2019 samlet set kan overholdes.

Budgetforslag 2019-22 blev
offentliggjort i forbindelse med Økonomiudvalgets møde 4. september 2018, hvor
Økonomiudvalget behandlede budgetforslaget og fremsendte det til Byrådets 1. behandling
11. september 2018.

Favrskov Kommunes budgetforslag
blev sendt i høring i institutionsbestyrelser, samarbejdsudvalg mv. 5.
september 2018, idet det samtidig blev offentliggjort på [adresse]
hjemmeside. Fristen for høringssvar udløber 17. september 2018.

Til
Byrådets 1. behandling af budgettet har Job og Økonomi udarbejdet generelle
bemærkninger til budgetforslaget samt en foreløbig oversigt over kommunale
takster i 2019.

Der er frist for fremsendelse af
politiske ændringsforslag 27. september 2018.

Budgetforslaget 2. behandles i Økonomiudvalget og Byrådet henholdsvis 2.
oktober og 9. oktober 2018.

**VURDERING**

I budgetforslaget er der
indarbejdet reduktioner og udvidelser med følgende beløb:

|  |  |  |  |  |
| --- | --- | --- | --- | --- |
| Mio. kr. | 2019 | 2020 | 2021 | 2022 |
| Driftsreduktioner | -9,1 | -8,1 | -8,1 | -8,1 |
| Driftsudvidelser | 26,2 | 26,9 | 26,8 | 26,1 |
| Nettoudvidelser | 17,1 | 18,8 | 18,7 | 18,0 |

Oversigten over de konkrete
driftsreduktioner og –udvidelser fremgår af budgetforslaget for 2019-22.

I budgetforslaget indgår følgende
beløb til anlæg på det skattefinansierede område ekskl. jordforsyningen:

|  |  |  |  |  |
| --- | --- | --- | --- | --- |
| Mio. kr. | 2019 | 2020 | 2021 | 2022 |
| Anlæg | 139,5 | 116,5 | 101,5 | 101,5 |

[adresse] har søgt Økonomi-
og Indenrigsministeriet om tilskud fra puljen til vanskeligt stillede kommuner.
Favrskov Kommune har 29. august 2018 modtaget afslag på ansøgningen om
særtilskud.

[adresse] har ikke søgt om
låneramme for 2019. Der er på den baggrund ikke indarbejdet lånoptagelse i
2019. Den forudsatte lånoptagelse i 2020-22 er videreført fra Budget 2018-21.

[adresse] samlede
økonomiske konsekvenser fremgår af økonomioversigten i budgetforslaget.

**INDDRAGELSE**

Foreninger,
institutionsbestyrelser, samarbejdsudvalg mv. havde i april 2018 mulighed for
at fremsende forslag til budgettet for 2019-22. Alle fremsendte forslag blev
drøftet på møderne i de respektive fagudvalg i juni måned. På budgetseminaret
23. og 24. august 2018 samt efterfølgende forhandlingsmøder 27. og 28. august
2018 er de eksterne forslag ligeledes drøftet.

Økonomiudvalget og HMU
(Hoved-Med-Udvalget) har 21. august 2018 afholdt et fælles møde, hvor budget
2019-22 blev drøftet.

Kommunens ledere og
medarbejderrepræsentanter er 4. september 2018 orienteret om status på
budgetarbejdet.

Der afholdes borgermøde i [adresse]
12. september 2018.

I løbet af budgetprocessen vil
der blive lagt relevant materiale på kommunens hjemmeside [www.favrskov.dk](http://www.favrskov.dk).

**ØKONOMI**

De økonomiske konsekvenser fremgår af budgetforslaget.

**INDSTILLING**

Direktøren for Job og Økonomi indstiller til Byrådet:

1.    At Budgetforslag 2019-22 oversendes til 2. behandling.

**BESLUTNING**

***Økonomiudvalget, 4. september 2018:***

Fraværende:Torben Mortensen

Indstilles godkendt.

**Bilag**

|  |  |
| --- | --- |
| Budgetforslag 2019-22 til 1. behandling | 710-2018-228241 |
| Alle reduktionsblokke i budgetforslaget | 710-2018-230115 |
| Alle udvidelsesblokke i budgetforslaget | 710-2018-230152 |
| Alle anlægsblokke i budgetforslaget | 710-2018-230209 |
| Generelle bemærkninger til Byrådets 1. behandling | 710-2018-229834 |
| Takstoversigt til byrådets 1. behandling | 710-2018-232075 |